Diari Oficial de la Generalitat Valenciana


Sumari del DOGV 3399, del 23-12-1998 (1998/11756)

RESOLUCIÓ de 4 de desembre de 1998 del conseller d'Ocupació, Indústria i Comerç, per la qual es determinen els preus màxims per a 1999 dels servicis de les residències de temps lliure de la Generalitat Valenciana i les dates de les temporades especials corresponents a les festes de Sant Josep i de Sant Joan.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11348


Data del document
:   04-12-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

Anàlisi jurídica

RESOLUCIÓ de 4 de desembre de 1998 del conseller d'Ocupació, Indústria i Comerç, per la qual es determinen els preus màxims per a 1999 dels servicis de les residències de temps lliure de la Generalitat Valenciana i les dates de les temporades especials corresponents a les festes de Sant Josep i de Sant Joan. [1998/M11102]
  
L'Ordre de 8 d'abril de 1998, de la Conselleria d'Ocupació, Indústria i Comerç, per la qual s'establix el règim de funcionament i estades de les residències de temps lliure de la Generalitat Valenciana, determina, en l'article 3.1, que els preus màxims dels servicis prestats per les residències seran autoritzats amb caràcter anual mitjançant la corresponent resolució.
  
D'altra banda i a l'efecte de donar major informació a l'usuari d'estos servicis, cal determinar per a l'any 1999 les dates corresponents a les temporades especials que coincidixen amb les festes de Sant Josep i de Sant Joan i a les quals fa referència l'article 12.2 de la dita ordre.
  
Pel que s'ha exposat, he resolt:
  
Primer
  
Autoritzar els concessionaris de les residències de temps lliure de la Generalitat Valenciana a percebre els preus màxims que es determinen en l'annex a la present resolució pels servicis que presten als usuaris.
  
Segon
  
Les dates en les quals han de regir les temporades alta/especial corresponents a les festes de Sant Josep i Sant Joan són les següents:
  
Tercer
  
La present resolució es publicarà en el Diari Oficial de la Generalitat Valenciana.
  
València, 4 de desembre de 1998.- El conseller d'Ocupació, Indústria i Comerç: Diego Such Pérez.
  
ANNEX
  
Preus màxims autoritzats que podran percebre els concessionaris de les residències de temps lliure l'any 1999.
  
a) Preus per servicis d'estades en règim de pensió completa:
  
a.1) Preus que regiran en la temporada mitjana/baixa:
  
- 3.300 pessetes per persona i dia en habitació de dues o més places ocupades.
  
- 4.720 pessetes per persona i dia en habitació que s'ocupe individualment.
  
a.2) Preus que regiran en les temporades alta i especials que s'establisquen:
  
- 4.280 pessetes per persona i dia en habitació de dues o més places ocupades.
  
- 6.000 pessetes per persona i dia en habitació que s'ocupe individualment.
  
b) Preus pels altres servicis:
  
b.1) Servicis de restauració a no residents:
  
Abonament setmanal 14.840 PTA
  
Abonament diari 2.310 PTA
  
Desdejuni 240 PTA
  
Dinar 1.230 PTA
  
Sopar 1.080 PTA
  
b.2) Servici de bugaderia 660 PTA
  
b.3) Garatge (RTL el Puig) 500 PTA
  
Els preus determinats segons la relació anterior no inclouen les consumicions de cafeteria, els servicis discrecionals d'animació, ni altres activitats d'oci en què participen voluntàriament els residents, organitzades per ells mateixos, o concertades també per ells amb empreses turístiques o amb el concessionari de la residència.